CELEX: 32007R1139
Language: hr
Date: 2007-10-01 00:00:00
Title: Uredba Komisije (EZ) br. 1139/2007 od 1. listopada 2007. o odobrenju L-arginina kao dodatka hrani za životinje  Tekst značajan za EGP

03/Sv. 034
            
            
               HR
            
            
               Službeni list Europske unije
            
            
               111
            
         32007R1139
   
               L 256/11
            
            
               SLUŽBENI LIST EUROPSKE UNIJE
            
            
               01.10.2007.
            
         
      UREDBA KOMISIJE (EZ) br. 1139/2007
   od 1. listopada 2007.
   o odobrenju L-arginina kao dodatka hrani za životinje
   (Tekst značajan za EGP)
   (1139/2007/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 propisuje se odobravanje dodataka hrani za životinje za korištenje u hranidbi životinja te razlozi i postupci za izdavanje takvih odobrenja.
            
         
               (2)
            
            
               Zahtjev za odobrenje podnesen je za L-arginin kao aminokiselinu.
            
         
               (3)
            
            
               Pošto je zahtjev za odobrenje podnesen prije datuma primjene Uredbe (EZ) br. 1831/2003, podnesen je na temelju Direktive 82/471/EEZ od 30. lipnja 1982. o određenim proizvodima koji se koriste u hranidbi životinja (2). Počevši od 18. listopada 2004., aminokiseline, njihove soli i analogne tvari obuhvaćene su Uredbom (EZ) br. 1831/2003. Zahtjev se stoga smatra kao zahtjev na temelju članka 7. Uredbe (EZ) br. 1831/2003.
            
         
               (4)
            
            
               Kako bi se udovoljilo zahtjevima utvrđenim u članku 7. Uredbe (EZ) br. 1831/2003, zahtjevu su bili priloženi dodatni podaci.
            
         
               (5)
            
            
               Zahtjev se tiče odobrenja L-arginina kao dodatka hrani za životinje za sve vrste životinja, da se uvrsti u kategoriju dodataka hrani za životinje „Nutritivni dodaci” i funkcionalnu skupinu „Aminokiseline, njihove soli i analogne tvari”.
            
         
               (6)
            
            
               Europska agencija za sigurnost hrane (Agencija) u svojim mišljenjima od 17. travnja 2007. (3) zaključila je da L-arginin nema negativan učinak na zdravlje životinja, zdravlje ljudi ili okoliš. Nadalje je zaključila da L-arginin ne predstavlja nikakav rizik koji bi, u skladu s člankom 5. stavkom 2. Uredbe (EZ) br. 1831/2003, isključio odobrenje. Agencija smatra da nema potrebe za posebnim zahtjevima u vezi s praćenjem nakon stavljanja na tržište. Izviješće o analitičkoj metodi dodatka hrani za životinje Agenciji je predao Referentni laboratorij Zajednice uspostavljen Uredbom (EZ) br. 1831/2003. Procjena pripravka pokazuje da su uvjeti za odobravanje predviđeni člankom 5. Uredbe (EZ) br. 1831/2003 zadovoljeni. U skladu s time, korištenje navedenog pripravka potrebno je odobriti, kako je navedeno u Prilogu ovoj Uredbi.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak naveden u Prilogu, koji pripada kategoriji dodatka hrani za životinje „Nutritivni dodaci” i funkcionalnoj skupini „Aminokiseline, njihove soli i analogne tvari” odobren je kao dodatak hrani za životinje podložno uvjetima utvrđenim u navedenom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. listopada 2007.
      
         
            Za Komisiju
         
         Markos KYPRIANOU
         
         
            Član Komisije
         
      
   
   
      (1)  SL L 268, 18.10.2003., str. 29. Uredba kako je izmijenjena Uredbom Komisije (EZ) br. 378/2005 (SL L 59, 5.3.2005., str. 8.).
   
      (2)  SL L 213, 21.7.1982., str. 8. Direktiva kako je zadnje izmijenjena Direktivom Komisije 2004/116/EZ (SL L 379, 24.12.2004., str. 81.).
   
      (3)  Mišljenje Znanstvenog odbora za dodatke hrani za životinje, proizvode ili tvari koje se koriste u hranidbi životinja, o sigurnosti i učinkovitosti proizvoda L-arginin dobivenog fermentacijom iz Corynebacterium glutamicuma (ATCC-13870) za sve vrste životinja. Doneseno 17. travnja 2007.The EFSA Journal (2007.) 473, str. 1.-19.
   PRILOG
   
               Identifikacijski broj dodatka hrani za životinje
            
            
               Ime nositelja odobrenja
            
            
               Dodatak hrani za životinje
            
            
               Sastav, kemijska formula, opis, analitička metoda
            
            
               Vrsta ili kategorija životinje
            
            
               Gornja dobna granica
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               mg/kg potpune krmne smjese sa sadržajem vlage 12 %
            
         
               
                  Kategorija nutritivnih dodataka. Funkcionalna skupina: Aminokiseline, njihove soli i analogne tvari
               
            
         
               3c3.6.1
            
            
               —
            
            
               L-arginin
            
            
               
                            
                        
                        
                           Značajka dodatka hrani za životinje:
                           L-arginin 98 %
                           proizveden od Corynebacterium glutamicum (ATCC 13870)
                           C6H14N4O2
                           
                        
                     
                            
                        
                        
                           Analitička metoda:
                           Metoda zajednice za određivanje aminokiselina (Direktiva Komisije 98/64/EZ o izmjeni Direktive 71/393/EEZ (1))
                        
                     
            
               Sve vrste
            
            
               —
            
            
               —
            
            
               —
            
            
               —
            
            
               22.10.2017.
            
         
      (1)  SL L 257, 19.9.1998., str. 14.